Ordblindetesten kan foretages fra 1. marts det år, hvor dit barn går i 3. klasse og resten af dets uddannelsesforløb. På dette tidspunkt i 3. klasse vil dit barn have fået den nødvendige undervisning i bogstaver og bogstavlyde til at det er muligt at vurdere, om dit barns udfordringer skyldes ordblindhed. Sådan sikres det, at dit barn bliver vurderet på et retfærdigt grundlag.
Testen tages fra marts til juni, så indholdet i testen passer til det, som dit barn burde kunne på sit klassetrin.
Fra 4. klasse har dit barn krav på at blive testet for ordblindhed. Bemærk, at dette ikke nødvendigvis skal være med den nationale ordblindetest.
Der findes også en ordblinderisikotest, som kan tages fra 0. Klasse. Den kan ikke afgøre om dit barn er ordblind, men blot om dit barn har ‘risiko’ for at være ordblind.